Felszerelések

## Kreditek

Minden játékos, a karaktere elfogadása után, 4 kredittel kezd. Ezeket a krediteket különböző,
az induláshoz nélkülözhetetlen dolgok vásárlására lehet felhasználni. Miután a játékos szintet lép, a kreditek száma növekedni fog. A krediten kívül a pénz rendszere is működik. A játékos kezdeti vagyonát (dollárban) az előtörténetet elfogadó staff határozza meg!

## Heti bevétel

A játékosok heti bevétellel rendelkeznek

* tanulók, diákok, munkanélküliek (szociális juttatás) - 200$

* alulfizetett munkás (kétkezi) - 300$

* tanár, titkárnő, muzeológus - 400$

* középvezető, szakértő, állami alkalmazott - 500$
* Lásd még: Foglalkozások

Nem soroltam fel az összes munkalehetőséget, mindenki a logikája alapján sorolja be magát a csoportokba.
Ha ez nem megy, a staff biztosan szívesen segít. Természetesen vannak foglalkozások és fajok, amik valamivel módosíthatják ezeket az értékeket.

## Kreditért vásárolható dolgok

Vannak dolgok melyeket csak kreditért lehet megvásárolni(pl. ingatlanok, NJK-k), és vannak, melyeket csak pénzért (pl. fegyverek, járművek) a játék során, azonban a karakter indításakor még kreditből is leht vásárolni mindent, ez segít, hogy a kezdő karakter mindent beszerezhessen, amit elképzelt magának. Az előtörténet és adatlap elfogadása után viszont már csak a megjelölt dolgokra lehet kreditet illetve pénzt költeni.

### Lakás

* egy lakás New Yorkban (akár saját, akár albérlet) – 2 kredit

* egy ház, valahol New Yorkban, vagy külvárosában – 3 kredit

* nagyobb komolyabb épületek (saját emeletes ház) – 4 kredit

Lehetséges venni is, ezt lásd lejebb a reagban. Azonban mivel kezdésnek nincs elég pénz venni dollárért, ezért lehetséges 2 kredites lakást bérelni. Ehhez a játékéren kell írni egy reagot, amiben lemeséled, leírod, hogy bérelsz egyet. Ez a heti bevételed felébe kerül és így kikerülhető, hogy pénzért kelljen venni.

### NJK (nem játékos karakter)

#### Emberek/mutánsok

* 1 kredit - egyszerű segítő, aki csak pár szóval támogatja a karaktered (mondjuk egy rokon, barát)

* 2 kredit - akár mutáns karakter, aki már komolyabb segítséget nyújthat, de harcolni még ő se harcolhat

* 3 kredit - ember/mutáns karakter, aki szinte külön életre is képes szabadon mozoghat a játékostól függetlenül és harcolhat is

#### Állatok

* 0 kredit - Egyszerű, nem támadó (max. karmolászó) háziállatok

* 1 kredit - Apróbb gyilkos vadak (pl mérges skorpió, piranha)

* 2 kredit - Nagyobb ragadozók (farkas, puma, kiképzett harcikutya, medve, stb.)

#### Robotok

* 4 kredit - gondolkodó, akik nem árthatnak másoknak

* 5 kredit - Harci robotok (pókoktól a nagyobb emberekig)

* 6 kredit - Óriás harci géplények (Pl. Őrszemek)

## Pénzért is vásárolható dolgok kreditért

Az alábbi listán pénzért megvásárolható tárgyak vannak azokon az árakon, ahogy kezdéskor, kreditből megveheted azokat

### Fegyverek

- egyszerü szúró vagy ütőeszköz (tőr, baseball ütő etc.) – 1 kredit
- Igazi veszélyes fegyver (kardok, harmüvész fegyverek, kisebb lőfegyverek) – 2 kredit
- Életveszélyes komoly fegyverek, amik szinte azonnali halált okozhatnak (katana, puskák, automata fegyverek, robbanószerek) -3 kredit
- Speciális hi-tech és misztikus fegyverek (páncélok, lézer fegyverek) – 4 kredit

**Csak kree, shi'ar, skrull, embertelen és egyéb sci-fi karaktereknek:**
- Lándzsa/Kard/Egyéb vívó fegyver - 2 kredit
- Lézerpisztoly - 4 kredit
- Lézerpuska - 6 kredit
- Kree Lándzsa - 5 kredit
(többit lásd a fajok leírásánál)

### Járművek

- egyszerű járművek (robogók, babetták) -1 kredit
- középkategóriás autó, motor (motorcsónak) – 2 kredit
- luxuskivitelű vagy páncélozott autók és motorok, helikopterek – 4 kredit
- bármilyen speciális jármű (tengeralattjáró, magánrepülő) – 5 kredit

### Ruházat

- golyóálló mellény -1 kredit
- speciálisan kezelt öltözék -2 kredit
- többszörösen ellenálló speciális öltözék -3 kredit

## Pénzért megvásárolható felszerelések listája

Fontos! Az asgardi karaktereket nem pénzből vásárolnak, Asgardon ugyan úgy kreditért lehet vásárolni, de ha van emberi alakjuk a Földön, rájuk már vonatkozik a szabály.

Szintén lényeges, hogy a szuperpáncélokat sem befolyásolja a szabály, ahogy az alternatív világokat (Ultimate világ, Végső Háború világa, Outsiders világ) sem, és a Kozmikus kalandokat sem, ezeken mindig a részleg vagy kaland vezetőjével kell egyeztetni vásárláskor.

A karakterek, akiknek foglalkozásukból adódóan fele annyiba kerül az összes fegyver, a pénzt is fél áron számolhatják, nem csak a kreditet.
További fontos információ, hogy a fegyverekhez kétféleképpen lehet jutni, a boltokban legálisan, vagy a feketepiacon illegálisan. Ez egyrészt azért fontos, mert bizonyos dolgokat csak a feketepiacon árulnak, másrészt azért, mert bizonyos karakterek nem juthatnak hozzá legálisan fegyverekhez. Legális fegyvervásárlás csak akkor történhet, ha a karakter nem áll körözés alatt, nem hírhedt bűnöző, az, hogy van engedélye rá, már részletkérdés, hiszen pár sorral elintézhető az előtörténetben, vagy egy kiegészítésben, de annak megszerzéséhez is fontos a legalitás, hiszen hosszas procedúra során többször is személyi adatokat kérnek.
A feketepiacon viszont bárki vásárolhat, ott nem nézik, ki kéri az árut, csak pénze legyen, cserébe viszont mindent másfélszeres áron adnak. (A féláron vásárlók az eredeti árat vegyék figyelembe, nem a feketepiacit!) Azokat a tárgyakat, melyeket kizárólag a feketepiacon lehet beszerezni \* jelöli, ezek árát nem kell másfélszerezni.

Ha szeretnétek valamit megvásárolni, de nem találjátok a listán, és nem tudjátok besorolni egy megadott kategóriába sem, akkor tehettek javaslatot akár PM-ben, akár az Információk Bejelentések és Pályázatok részleg „A SZABÁLYRENDSZER MÓDOSÍTÁSA” topicjában.

### Fegyverek

#### **Egyszerű szúró vagy ütőeszközök:**

* Rúgósbicska, pillangókés 15$

* Tőr 30$

* Baseball ütő 20$

* Vipera 50$

* Sokkoló 50$

* Gázpisztoly 80$

#### **Igazi, veszélyes fegyver**

* Shuriken (dobócsillag) 5$/db

* Kunai 10$

* Harcművészfegyverek 100$

* Kardok (viking, lovagi, szablya) 150$

* Kisebb pisztolyok, revolverek 350$

* Komolyabb pisztolyok, 9mm-es pisztoly 500$

#### **Életveszélyes, komoly fegyverek, amik szinte azonnali halált okozhatnak:**

* Félautomata pisztoly 750$

* Automata géppisztoly, uzi, ingram 1100$

* Puska, shotgun 2000$

* Géppuska, golyószóró 3500$

* Távcsöves puska 6500$

* Aknavető, rakétavető 15000$

* Katana 3000$ (eredeti japán minőség)

* Lángszóró 4000$

### Robbanószerek

* Robbanó gránát 300$

* Füstgránát 250$

* Villanógránát 200$

* Könnygázbomba 150$

* Plasztikbomba 400$

* C4 1000$/cm3

* Taposóakna 500$

* Dinamitrúd 1500$

### Katonai felszerelés

* Éjjellátó, hőérzékelő, high-tech katonai távcső 900$

* Adóvevő kb. 2 km-es hatótávval 400$

* Kis hatótávú kézi radar 5000$

* Jeladót, radart, adóvevőt, telefont zavaró eszköz 8000$

### Ruházat

#### **Katonai ruházat**

* Golyóállómellény 650$

* Kevlár sisak 350$

* Speciálisan kezelt öltözék (hőálló) 1000$

* + Többszörösen ellenálló speciális öltözék (bírja a magas hőmérsékletet, fagyot, véd az elektromosáramtól, golyóálló, saválló) 5000$

(A két csillagost a SHIELD-es és X-men tagok is használják, ők mindenki mással ellentétben nem a Fekete piacról szerzik mindezt.)

#### **Hétköznapi ruházat**

* Márkás ruhák (farmerek, ingek, pólók, pulóverek stb.) 100$

* Olcsóbb alkalmi ruhák (estéi, zakó, mellény stb.) 250$

* Márkás alkalmi ruhák (öltönyök, blúzok stb.) 800$

### Járművek

* Kismotorok, robogók 500$

* Használt autó, kis autó 2000$

* Középkategóriás autó, motor 10000$

* Chopper 15000$

* Motorcsónak 13000$

* Versenymotor 50000$

* Luxusautó 75000$

* Páncélozott autó 50000$

* Helikopter 275000$

* Kis repülő 6000000$

* Luxus magánrepülő 50000000$

### Egyéb eszközök és szolgáltatások

* Hordozható zenelejátszók 100$

* Középkategóriás mobiltelefonok 100$

* Újonnan piacra dobott mobiltelefonok 700$

* Fényképezőgépek, kamerák 250$

* Éttermi ékezés 25$/fő

* Luxuséttermi étkezés 150$/fő

### A lakások/házak árai

*Minél nagyobb lakást, minél jobb környéken levőt vesz valaki, annál drágábbak*

* egy kisebb (30-50 nm2), lerobbantabb környéken lévő lakás: 32.000$-tól vannak 70.000$-ig

* Egy átlagos lakás, jobb környéken (45-70nm2) – 50.000$-tól 100.000$ dollárig-ig

* Egy nagy lakás jó környéken, pl. Manhattan szívében (80-200nm2) – 75.000$-tól 160.000$-ig.

* kisebb házak (egyszintes, a külvárosban, vagy Staten Islanden, 80-120nm2) – 120.000-150.000$ dollár között

* a nagy villák, saját birtokkal – 500.000-600.000$ között mozognak

* házak többszintens New Yorkban – 1millió dollárnál indul és ezek a lerobbant kis 2-3 emeletes Bronxi házak.

* E felett aztán határ a csillagos ég, hogy milyen felhőkarcolókat akar valaki, nem valószímű, hogy sokaknak lenne rá pénze

* még egyszerűbb raktárépületet olcsóbb is a külvárosban – 100.000-500.000$ között mérettől függően